《寿王一如先生七十，即次其自寿诗韵》
清代·陈振

夙仰高门满座春，何休学海郑经神。文章入世奇归淡，桃李成阴就閒新。

后辈品流难继轨，先生明月本前身。跻堂幸许觥添兕，芹献微忱藉一伸。

作者简介：字震寰，廪贡生。课徒为业，掌教邑西郊书院，造就人才甚众。庚申之乱，弟遇难，抚其二子成立，分产与之。次侄游庠。邑续志传行谊。